กรุงไทยทริกเกอร์เข้าเป้าจ่ายคืน5%
กองทุนเปิดกรุงไทย 10 เอ็ม5+5% ทริกเกอร์&nbsp; ฟันด์ บริหารเข้าเป้าแรกโกยกำไร 5% ภายใน 1 เดือน มั่นใจหุ้นครึ่งปีหลังยังรุ่ง คงเป้าดัชนี 1,200 จุด
26 ก.ค. 2554

กองทุนเปิดกรุงไทย 10 เอ็ม5+5% ทริกเกอร์  ฟันด์ บริหารเข้าเป้าแรกโกยกำไร 5% ภายใน 1 เดือน มั่นใจหุ้นครึ่งปีหลังยังรุ่ง คงเป้าดัชนี 1,200 จุด
นายสมชัย  บุญนำศิริ  กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย  เปิดเผยว่า เมื่อวันที่ 25 ก.ค.2554 บริษัทสามารถบริหารกองทุนเปิดกรุงไทย 10 เอ็ม5+5% ทริกเกอร์  ฟันด์ (KT5P5) ได้ถึงเป้าหมายแรกโดยมีกำไรที่กำหนดไว้ 5% มูลค่าทรัพย์สินสุทธิต่อหน่วยลงทุนอยู่ที่ 10.6912  บาทต่อหน่วย  กองทุนจึงจะจ่ายเงินคืนให้ผู้ลงทุนในอัตรา 0.50 บาทต่อหน่วย ในวันที่ 26 ก.ค.นี้ ส่วนที่เหลือจะสะสมอยู่ในกองทุน
ทั้งนี้ กองทุนดังกล่าวอายุประมาณ 10 เดือน มีนโยบายลงในหุ้น กำหนดคืนผลตอบแทนแรก 5% และ 5% สุดท้ายจะปิดกองทุนคืนเงิน
สำหรับแนวโน้มการลงทุนในตลาดหลักทรัพย์ในครึ่งปีหลัง คาดว่าในระยะสั้นดัชนีอาจจะผัวผวน โดยมีแรงขายทำกำไรออกมาบ้าง เพราะที่ผ่านมาดัชนีปรับตัวเพิ่มขึ้นค่อนข้างมาก โดยปัจจัยที่ต้องจับตามมองคือปัญหาหนี้สาธารณะในยุโรป และการขายเพดานหนี้ของสหรัฐฯที่ยังตกลงกันไม่ได้ 
อย่างไรก็ตามในภาพรวมเชื่อว่าดัชนียังเป็นขาขึ้นคาดว่าจะขึ้นไปที่ 1,200 จุด โดยมีปัจจัยบวกจากแนวโน้มของผลประกอบการของบริษัทจดทะเบียนที่คาดว่าจะเห็นการเติบโตจากครึ่งปีแรก รวมทั้งหลายกลุ่มอุตสาหกรรมที่คาดว่าจะได้รับประโยชน์จากนโยบายของรัฐบาลชุดใหม่ เช่น กลุ่มธนาคารพาณิชย์ รับเหมาก่อสร้าง วัสดุก่อสร้าง รวมทั้งกลุ่มไอซีที นอกจากนี้มีความเชื่อมั่นทางการเมืองมากขึ้นก็เป็นอีกปัจจัยบวกที่สนับสนุนการลงทุน